《送管平田先生颁封秦府归省》
明代·高叔嗣

五等周分国，三王汉世家。
日闻敦帝族，时见遣皇华。
剪土仍鹑首，疏邦自犬牙。
秦关通使节，灞水渡征车。
过邑恩难屡，堂登礼更嘉。
何如北山客，行役动长嗟。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。